Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 323

6. évfolyam „B” tagozat Fejlesztési feladatok Ismeretek – Az eddig tanultak további elmélyítése, gazdagítása. – Önállóságra nevelés. – Fokozottabb igény a stílusos muzsikálásra. – Ösztönzés a szép hangzás továbbfejlesztésére. – Értelmes és tudatos formálás. – A helyes tempó és dinamika megválasztása. – Az enharmónia fogalma és kivitelezése a hangszeren. – Önálló ujjrend készítése. – A legcélravezetõbb gyakorlási módok megtalálása. – A kottaolvasási készség állandó fejlesztése. – A társas zene rendszeres mûvelése. A hangszerkezelés fejlesztése – Az összes dúr és moll skála. – Az eddig tanult hármas– és négyeshangzatok, kadencia–gyakorlatok technikai tökéletesítése. – Ujjgyakorlatok a trilla és a pergõbb játék kifejlesztéséhez. – A modern zenei effektusok technikai kivitelezésének fejlesztése. – A pedáltechnika további csiszolása. Ajánlott tananyag: Bagatti: Esercizi tecnici per arpa Lariviére: Exercices et études pour la harpe op. 9 Grossi: Esercizi tecnici per i primi corsi di arpa Salzedo: The Harpist's Daily Dozen Salzedo/Würtzler: Conditioning exsercizes B. Andres: Danses d' automne Követelmény Virtuózabb technikát igénylõ, különféle díszítéseket alkalmazó, igényes szólamvezetést kívánó etûdök és darabok játszása az alábbi sorozatokból. – Nadermann: 18 Etüden für die höhere – Bochsa: Celebres études pour la harfe I. /op. 318 Az etûdökhöz hasonló nehézségû elõadási darabok. Az év végi vizsga ajánlott anyaga: Négy különbözõ korból származó mû: – Egy etûd, – Egy barokk vagy klasszikus tétel, – Két elõadási darab, amelyben lehet kamara mû is. Az etûd kivételével a vizsgaanyagot kotta nélkül kell játszani. Követelmények az alapfokú évfolyamok elvégzése után „A” tagozat A tanuló – legyen képes a zenei anyagot életkorának, egyéni képességeinek és készségeinek megfelelõ hangszerkezeléssel, kotta– és stílushûen, értelmesen tagolva megszólaltatni – rendelkezzék a játszott zenei anyag megszólaltatásához szükséges koncentrálóképességgel – legyen képes a hangok biztonságos megszólaltatására, a kampók vagy a pedálok biztonságos kezelésére – legyen jártas vagy az ír hárfa (kampós), vagy a koncert hárfa (duplapedálos) használatában – tudjon dinamikailag árnyalt, kulturált, kifejezõ hangon játszani – rendelkezzék az alapfokon játszott zenei anyag megszólaltatásához szükséges technikával, – a tanár útmutatásai alapján legyen képes a különbözõ zenei kifejezõeszközök alkalmazására (artikuláció, agogika, díszítés, lassítás, hangsúlyozás stb.) – legyen tisztában a hangszerkezelés alapvetõ tudnivalóival – tudjon önállóan hangolni – felkészültségének szintjén, tudjon kamarazenei együttesben vagy zenekarban közremûködni Ismerje – a hangszer ápolásának karbantartásának alapvetõ feladatait, és végezze ezeket önállóan, – a tanult anyagban elõforduló tempó– és karakterjelzéseket, egyéb elõadási jeleket, zenei mûszavakat és ezek jelentését, – a tanult elõadási darabok zeneszerzõinek nevét, a mûvek címét, és tudja helyesen kiejteni és leírni azokat, – a hárfa történetét, – a hárfa szerepét különbözõ zenei korszakokban. A „B” tagozat végén (az „A” tagozat követelményein felül) A tanuló legyen képes – tudásáról számot adni nagyobb lélegzetû mûvek koncertszerû körülmények között történõ bemutatásával. Mûvészeti alapvizsga követelményei A vizsga részei A vizsga gyakorlati részbõl áll A vizsga tantárgya és idõtartama Hárfa fõtárgy „A”tagozat minimum 10 perc „B” tagozat minimum 15 perc A vizsga tartalma „A” tagozat – Egy etûd; Nadermann: 15 etûd/5., 6., Bochsa: 40 celebres études pour la harpe op. 318 (Leduc) nehézségi szintjén. – Egy barokk mû; Bach: Lant preludium, Bach: Fantázia B–dúr., Händel: Prelúdium B–dúr nehézségi szintjén. – Egy szonáta; Dusik: 6 szonatina nehézségi szintjén. – Egy szabadon választott darab; Durand: Chaconne, Godefroid: Dal szöveg nélkül nehézségi szintjén. Az etûd kivételével a vizsgaanyagot lehetõleg kotta nélkül kell játszani. „B” tagozat – Egy etûd; Nadermann: 30 fortscreitende Etuden, Heller: Six etudes, Posse: Sechs kleine Etuden nehézségi szintjén. – Egy barokk mû; Ph. E. Bach: Solfeggio nehézségi szintjén. – Egy szonáta; Dusik 6 szonatina nehézségi szintjén. – Egy szabadon választott darab; Tournier: Lolita a táncosnõ, Debussy: A lenhajú lány nehézségi szintjén. Az etûd kivételével a vizsgaanyagot kotta nélkül kell játszani A vizsga értékelése – megfelelés az elõírt követelményeknek, – helyes testtartás, hangszertartás, kéztartás, – hangminõség, – hangszerkezelés, – helyes ritmus és tempó, – elõadásmód, – zenei stílusok és elõírások megvalósítása, – artikulációk és díszítések megvalósítása, – memória, – alkalmazkodóképesség, – állóképesség, – technikai felkészültség, – jobb– és balkéz–technika, – intonáció. Továbbképzõ évfolyamok „A” tagozat A továbbképzõ évfolyamok eléréséig a tanulók tudásszintje között képességük, teherbírásuk és szorgalmuk alapján jelentõs különbség alakulhat ki. Az oktatás célja az egyéni hangszertudás, és a kamarazenei illetve a zenekari játék fejlesztésén át, a zenei mûveltség elmélyítése és a zenélési kedv ébrentartása.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes